Document ID: /roh_data/filtered/swiss_laws_in_ROHinterleaved.jsonl.gz/23916

This text was translated from IT into Rumantsch Grischun.

Per far luce su un crimine o su un delitto oggetto del procedimento è possibile prelevare un campione e allestire un profilo del DNA da:a. l’imputato;b. altre persone, in particolare vittime o persone autorizzate ad accedere al luogo del reato, se il prelievo è necessario per distinguere il materiale biologico proveniente da loro da quello dell’imputato;c. persone decedute;d. materiale biologico pertinente al reato. È inoltre possibile prelevare un campione e allestire un profilo del DNA dell’imputato se in base a indizi concreti si può ritenere che possa aver commesso ulteriori crimini o delitti. La polizia può disporre:a. il prelievo di campioni su persone, se non invasivo;b. l’allestimento di un profilo del DNA a partire da materiale biologico pertinente al reato. Se il materiale biologico pertinente al reato permette di allestire soltanto il profilo del DNA del cromosoma Y, per far luce su un crimine il pubblico ministero può disporre il confronto di tale profilo nel sistema d’informazione di cui all’articolo 10 della legge del 20 giugno 2003 sui profili del DNA. Nuovo testo giusta il n. I della LF del 17 giu. 2022, in vigore dal 1° gen. 2024 (RU 2023 468; FF 2019 5523). Introdotto dal n. I della LF del 17 giu. 2022, in vigore dal 1° gen. 2024 (RU 2023 468;  FF 2019 5523). RS 363 Introdotto dall’all. 1 n. 2 della LF del 17 dic. 2021, in vigore dal 1° ago. 2023  (RU 2023 309; FF 2021 44).

Per sclerir il crim u il delict ch’è l’object da la procedura, po vegnir prendida in’emprova e fatg in profil dal DNA:a. da la persuna inculpada;b. d’autras persunas, en spezial da victimas u da persunas che dastgan entrar en il lieu dal malfatg, uschenavant che quai è necessari per distinguer il material biologic che deriva dad ellas da tal da la persuna inculpada;c. da persunas mortas;d. da material biologic ch’è relevant per il malfatg. Da la persuna inculpada po er vegnir prendida in’emprova e fatg in profil dal DNA, sch’ins sto supponer sin basa d’indizis concrets, ch’ella pudess avair commess ulteriurs crims u delicts. La polizia po ordinar che:a. emprovas vegnian prendidas da persunas en moda betg invasiva;b. in profil dal DNA vegnia fatg or da material biologic ch’è relevant per il malfatg. Sch’il material biologic ch’è relevant per il malfatg permetta da crear mo il profil dal DNA dal cromosom Y, po la procura publica ordinar, per sclerir il crim, che quest profil vegnia cumpareglià en il sistem d’infurmaziun tenor l’artitgel 10 da la Lescha dals 20 da zercladur 2003 davart ils profils dal DNA. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). SR 363 Integrà tras la cifra 2 da l’agiunta 1 da la LF dals 17 da dec. 2021, en vigur dapi il 1. d’avust 2023 (AS 2023 309; BBl 2021 44).